Okresná prokuratúra Skalica 
Ružová 2, 909 01 Skalica 	

Sp. zn. : Pv 327/13/2206	Skalica, 30.10.2014
EEČ : 2-20-134-2014

U Z N E S E N I E

Trestná vec:	obvinená XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Skalica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 26.8.2013, spisová značka Pv 327/13/2206, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25.03.2013 v meste XXXXX, na adrese XXXXX za účelom obohatenia sa podpísala v mene osoby XXXXX, nar. 18.08.1973 zmluvu o poskytnutí pôžičky č. 568133712 so spoločnosťou XXXXX s.r.o., na sumu 600,- Eur, do zmluvy uviedla jej údaje ako žiadateľky o úver, pričom následne prevzala túto hotovosť, čím uviedla spoločnosť XXXXX, s.r.o. so sídlom XXXXX, XXXXX, IČO: XXXXX do omylu a spôsobila jej tak škodu vo výške 600,- EUR.

Uznesením prokurátora Okresnej prokuratúry Skalica zo dňa 26.8.2013, spisová značka Pv 327/13/2206, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry Skalica sp. zn.  Pv 327/13-11 zo dňa 26. augusta 2013 bolo v zmysle § 216 ods. 1 Tr. poriadku podmienečne zastavené trestné stíhanie vedené proti obvinenej XXXXX pre prečin podvodu podľa § 221 ods. 1 Tr. zákona, spáchaného na skutkovom základe, ako je uvedené vo výrokovej časti tohto uznesenia a zároveň bola týmto uznesením obvinenej XXXXX uložená skúšobná doba v trvaní 12 mesiacov, ktorá začala plynúť právoplatnosťou tohto uznesenia, t. j. dňom 03. 09. 2013.

	Po uplynutí skúšobnej doby boli vyžiadané správy o povesti obvinenej XXXXX z Mestského úradu Mesta Skalica, z Okresného úradu Senica, odboru všeobecnej vnútornej správy, z Obvodného oddelenia PZ Skalica Okresného riaditeľstva PZ Skalica, a zároveň bol zabezpečený aktuálny odpis z registra trestov obvinenú.

	Z uvedených predložených materiálov som zistil, že obvinená viedla v skúšobnej dobe podmienečne zastaveného trestného stíhania riadny život, iného trestného činu, ani priestupku sa v skúšobnej dobe podmienečného zastavenia trestného stíhania nedopustila a taktiež nebolo voči nej inou prokuratúrou alebo súdom podmienečne zastavené trestné stíhanie, ani vedené žiadne ďalšie trestné stíhanie.

Podľa správy z Mesta Skalica je XXXXX prihlásená k trvalému pobytu v Skalici a nebola ich úradom riešená pre sťažnosť či iné protiprávne konanie. Zo správy Okresného úradu Senica, odbor všeobecnej vnútornej správy vyplynulo, že XXXXX v sledovanej dobe nebola riešená za priestupok. Podľa správy Obvodného oddelenia PZ Skalica sa obvinená nedopustila žiadneho protiprávneho konania v období od 03.09.2013 doposiaľ, nebola v skúšobnej dobe a ani v súčasnej dobe nie je trestné stíhaná. Bola preverená v informačných systémoch Ministerstva vnútra, takisto s negatívnym výsledkom. Uvedené skutočnosti vyplývajú tiež zo zadováženého odpisu registra trestov obvinenej v aktuálnom znení.  

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania ( § 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Mihál
prokurátor